Document ID: 31998R1511

KOMISSION ASETUS (EY) N:o 1511/98,
annettu 15 päivänä heinäkuuta 1998,
täydentävän tuen vahvistamisesta tomaattitiivisteille ja niistä valmistetuille tuotteille markkinointivuodeksi 1997/98
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96 (1), sellaisena kuin se on viimeksi muutettuna asetuksella (EY) N:o 2199/97 (2), ja erityisesti sen 4 artiklan 9 kohdan,
sekä katsoo, että
komission asetuksessa (EY) N:o 1346/97 (3) vahvistetaan tomaattijalosteiden vähimmäishinta ja tuen määrä markkinointivuodeksi 1997/98,
asetuksen (EY) N:o 2201/96 4 artiklan 10 kohdassa säädetään, että tomaattitiivisteille ja niistä valmistetuille tuotteille vahvistettua tukea alennetaan 5,37 prosentilla, jotta ei ylitettäisi kokonaiskustannuksia sen jälkeen, kun Ranskan ja Portugalin tomaattitiivisteiden kiintiöitä on lisätty; markkinointivuoden jälkeen voidaan mahdollisesti maksaa täydennystä, jos Ranskan ja Portugalin lisättyjä kiintiöitä ei ole täysin käytetty,
jäsenvaltiot ovat komission asetuksen (EY) N:o 504/97 (4), sellaisena kuin se on muutettuna asetuksella (EY) N:o 1491/97 (5), 17 artiklan 2 kohdan mukaisesti antaneet komissiolle tiedoksi kiintiöihin kuuluvien ja kuulumattomien tomaattijalosteiden määrät; Ranskan ja Portugalin tomaattitiivisteiden kiintiötä ei ole täysin käytetty markkinointivuonna 1997/98; näin ollen jalostuslaitoksille, jotka ovat tehneet asetuksen (EY) N:o 504/97 11 artiklan 4 kohdan mukaisen tukihakemuksen, on maksettava asetuksessa (EY) N:o 1346/97 säädettyä täydentävää tukea tomaattitiivisteille ja niistä valmistetuille tuotteille, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Asetuksen (EY) N:o 2201/96 4 artiklan 10 kohdan toisessa alakohdassa tarkoitettu täydentävä tuki tomaattitiivisteille, tomaattimehuille ja tomaattihiutaleille markkinointivuodeksi 1997/98 vahvistetaan liitteessä.
2. Asetuksen (EY) N:o 504/97 11 artiklan 1 kohdassa tarkoitettu elin maksaa tässä asetuksessa vahvistetun täydentävän tuen jalostajille tämän artiklan mukaisesti jätettyjen tukihakemusten perusteella.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä heinäkuuta 1998.

Labels: 17
6